***Stanovisko***

***hlavného kontrolóra k návrhu Záverečného účtu obce Čerín za rok 2016***

*V zmysle § 18f, ods. 1, písm. c) zákona č. 369/1990 Zb. O obecnom zriadení v platnom znení predkladám odborné stanovisko k návrhu záverečného účtu obce Čerín za rok 2016.*

*Pri vypracovaní tohto materiálu som vychádzal z nasledujúcich podkladov:*

* *z rozpočtu obce Čerín na rok 2016 ako aj zo zmien rozpočtu vykonaných rozpočtovými opatreniami*
* *zo súvahy ku dňu 31.12.2016*
* *z výkazu ziskov a strát ku dňu 31.12.2016*
* *z návrhu Záverečného účtu za rok 2016*
* *z Poznámok k účtovnej závierke ku dňu 31.12.2016*

1. ***Súlad so všeobecne záväznými predpismi***

*Návrh záverečného účtu obce Čerín za rok 2016 bol spracovaný v súlade so zákonom č. 583/2004 Z.z. o rozpočtových pravidlách územnej samosprávy v platnom znení (ďalej len Zákon).*

***V zmysle § 16, ods. 5 Zákona, povinnou súčasťou záverečného účtu sú najmä:***

* ***údaje o plnení rozpočtu*** *v členení podľa § 10 ods. 3 v súlade s rozp. klasifikáciou, tj. na*

*bežný rozpočet, kapitálový rozpočet a rozpočet finančných operácií – bod 2,3 predloženého materiálu*

* ***bilancia aktív a pasív*** *– bod 6 predloženého materiálu*
* ***prehľad o stave a vývoji dlhu*** *– bod 7 predloženého materiálu*

***- údaje o hospodárení príspevkových organizácií*** *v ich pôsobnosti – bod 8 predloženého materiálu - obec k 31.12.2016 nemá zriadené žiadne príspevkové organizácie*

***- prehľad o poskytnutých dotáciách*** *podľa jednotlivých príjemcov – bod 9 predloženého materiálu*

***- údaje o nákladoch a výnosoch podnikateľskej činnosti*** *– bod 10 predloženého materiálu -*

* ***hodnotenie plnenia programov obce*** *– je spracovaný ako samostatný materiál*

*Záverečný účet obce Čerín obsahuje všetky zákonom predpísané náležitosti*

1. ***Dodržanie informačnej povinnosti zo strany obce***

*Návrh záverečného účtu obce bol verejne sprístupnený na úradnej tabuli obce ako aj na internetovej stránke obce v zákonom stanovenej lehote, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. a § 16,odsek 9 zákona č. 583/2004 Z.z.,* ***konkrétne dňa 25.05.2017****.*

1. ***Dodržanie povinnosti auditu zo strany obce***

*V zmysle § 16,ods. 3 Zákona je obec povinná si nechať overiť účtovnú závierku audítorom. V zmysle § 19, odst. 3 zákona 431/2002 Z.z. o účtovníctve musí byť závierka overená do*

*1 roka po ukončení účtovného obdobia. Uvedenú povinnosť si obec splnila, nakoľko dňa 02.06. 2017 prebehol na obecnom úrade audit, na základe ktorého audítorka Ing. Cibulová Daniela s č. licencie 061 vydala Správu nezávislého audítora, ktorá bude predložená na dnešnom obecnom zastupiteľstve.*

1. ***Výsledok hospodárenia***

*Obec Čerín v roku 2016 hospodárila nasledovne:*

*V priebehu rozpočtového roka obec sledovala vývoj príjmov a výdavkov rozpočtu, aby zabezpečila jeho vyrovnanosť ku koncu rozpočtového roka. Preto bolo potrebné v sledovanom období vykonať nevyhnutné zmeny rozpočtu, a to:*

*Uznesením č. 24/2016 zo dňa 28.06.2016*

*Uznesením č. 27/2016 zo dňa 10.08.2016*

*Uznesením č 34/2016 zo dňa 07.10.2016*

*Uznesením č. 46/2016 zo dňa 16.12.2016*

*Na základe uvedených Uznesení bol vykonaný presun rozpočtových prostriedkov v rámci schváleného rozpočtu, pričom sa nemenili celkové príjmy ani celkové výdavky v zmysle § 14 ods. 2 písmena b) zákona č. 583/2004 Z. z. o rozpočtových pravidlách územnej samosprávy*

***Záverečný účet obce Čerín za rok 2016***

***(v €)***

|  |  |
| --- | --- |
| *PRÍJMY SPOLU* | *299 000,11* |
| *VÝDAVKY SPOLU* | *295 273,14* |
| ***Výsledok rozpočtového hospodárenia obce za rok 2016*** | ***3 726,97*** |

***z toho***

|  |  |
| --- | --- |
| *Celkové bežné príjmy* | *278 131,90* |
| *Celkové bežné výdavky* | *189 102,06* |

|  |  |
| --- | --- |
| ***Prebytok bežného rozpočtu*** | ***89 029,84*** |

*Najvýznamnejšiu časť príjmov bežného rozpočtu, a to až 144 773,50 €, tvorili podielové dane, ďalej miestne dane, predovšetkým poplatok za komunálny odpad, vo výške 9 399,25 € a poplatky MŠ a ŠJ v celkovej výške 8 431,04 €. Podstatnou časťou príjmov bežného rozpočtu v roku 2016 bol transfer zo ŠR v úhrnnej výške 82 598,35 €.*

*Vo výdavkovej časti bežného rozpočtu boli finančné prostriedky použité predovšetkým na zabezpečenie chodu obce, výdavky v oblasti kultúry a športu, cestnej infraštruktúry, odpadového hospodárstva, verejného osvetlenia, materskej škôlky a školskej jedálne. Súčasťou bežných výdavkov boli aj výdavky na financovanie prenesených kompetencií*

|  |  |
| --- | --- |
| *Celkové kapitálové príjmy* | *3 971,00* |
| *Celkové kapitálové výdavky* | *23 171,08* |

|  |  |
| --- | --- |
| ***Schodok kapitálového rozpočtu*** | ***-19 200,08*** |

*Príjmy kapitálového rozpočtu tvorili finančné prostriedky z predaja pozemkov.*

*Významnou položku kapitálových výdavkov tvorili výdavky na rekonštrukciu kultúrnych domov, a to vo výške až 20 319,63 €*

*Nakoľko schodok kapitálového rozpočtu je zo zákona možno okrem iného vyrovnať prebytkom bežného rozpočtu daného roku,* ***výsledok hospodárenia za rok 2016,******je prebytok vo výške 69 829,76 €.***

|  |  |
| --- | --- |
| *Príjmy finančných operácií* | *16 897,21* |
| *Výdavky finančných operácií* | *83 000,00* |

|  |  |
| --- | --- |
| ***Schodok hospodárenie z finančných operácií*** | ***-66 102,79*** |

*V príjmoch rozpočtu finančných operácií sa prejavilo zapojenie zostatku finančných prostriedkov z predchádzajúcich rokov.*

*Do výdavkov rozpočtu finančných operácií vstúpila splátka úveru poskytnutá na modernizáciu verejného osvetlenia.*

|  |  |
| --- | --- |
| ***Výsledok rozpočtového hospodárenia obce za rok 2016 je prebytok*** | ***3 726,97*** |

***Finančné usporiadanie rozpočtového hospodárenia***

|  |  |
| --- | --- |
| *Prebytok bežného rozpočtu* | *89 029,84* |
| *Schodok kapitálového rozpočtu* | *-19 200,08* |
| *Schodok finančných operácií* | *-66 102,79* |
| ***Rozpočtové hospodárenie obce*** | ***3 726,97*** |
| *Odpočet nevyčerpaných prostriedkov zo ŠR* | *0,00* |
| *Vylúčenie fin. prostriedkov pre tvorbu RF z MO SR, modernizácia VP* | *-74 777,93 \** |
| ***Schodok rozpočtu po usporiadaní pre tvorbu RF*** | ***-4 948,17*** |

***Poznámka*** *\**

*Výdavkové finančné operácie, ktoré pozostávali aj z dotácie MH SR, boli použité na splatenie krátkodobého preklenovacieho úveru v celkovej výške 83 000,- €. Išlo o dotáciu 74 777,93 € + vlastné zdroje obce v sume 8 222,07 €.*

***Nakoľko uvedená dotácia je pre potreby tvorby RF, ktorý sa tvorí z výsledku hospodárenia obce zo zákona vylúčená, celkový výsledok rozpočtového hospodárenia obce pre tvorbu RF je schodok v sume – 4 948,17 €, čím nevzniká povinnosť tvorby RF.***

***5. Záver***

*V súlade s § 16, odsek 10 Zákona odporúčam obecnému zastupiteľstvu schváliť Návrh záverečného účtu obce Čerín za rok 2016 s nasledovným výrokom:*

***Obecné zastupiteľstvo schvaľuje celoročné hospodárenie bez výhrad***

*Dňa 05.06..2017 Ing Miroslav Hýbl*

*Hlavný kontrolór*